ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Απριλίου 1993 για την τροποποίηση της απόφασης 93/180/ΕΟΚ της 26ης Μαρτίου 1993 όσον αφορά ορισμένα μέτρα προστασίας σε συνάρτηση με τον αφθώδη πυρετό στην Ιταλία και την κατάργηση της απόφασης 93/168/ΕΟΚ

(93/241/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ του Συμβουλίου (2), και ιδίως το άρθρο 10,

την οδηγία 89/662/ΕΟΚ του Συμβουλίου της 11ης Δεκεμβρίου 1989, σχετικά με κτηνιατρικούς ελέγχους στο ενδοκοινοτικό εμπόριο με προοπτική την υλοποίηση της εσωτερικής αγοράς (3), όπως τροποποιήθηκε τελευταία από την οδηγία 92/118/ΕΟΚ του Συμβουλίου, και ιδίως το άρθρο 9,

Εκτιμώντας:

ότι, από την 28η Φεβρουαρίου 1993, δηλώθηκαν διάφορα κρούσματα αφθώδους πυρετού σε διάφορες περιφέρειες της Ιταλίας-

ότι η Επιτροπή απέστειλε αποστολές στην Ιταλία για την εξέταση της κατάστασης του αφθώδους πυρετού-

ότι η κατάσταση του αφθώδους πυρετού στην Ιταλία ενδέχεται να θέσει σε κίνδυνο τις αγέλες των άλλων κρατών μελών ενόψει του εμπορίου ζωντανών διχήλων ζώων και ορισμένων από τα προϊόντα τους-

ότι μετά από την εμφάνιση των κρουσμάτων του αφθώδους πυρετού, η Επιτροπή ψήφισε διάφορες αποφάσεις, ιδιαίτερα την απόφαση 93/180/ΕΟΚ της 26ης Μαρτίου 1993 όσον αφορά ορισμένα προστατευτικά μέτρα σε συνάρτηση με τον αφθώδη πυρετό στην Ιταλία και για την κατάργηση της απόφασης 93/168/ΕΟΚ (4)-

ότι τα κρούσματα περιορίστηκαν σε ορισμένα τμήματα της ιταλικής επικράτειας λόγω των ληφθέντων μέτρων και των ενεργειών των ιταλικών αρχών-

ότι εμφανίσθηκαν περαιτέρω κρούσματα της ασθένειας σε ορισμένες περιοχές υπό περιορισμό της νοτίου Ιταλίας- ότι είναι εύλογο να συνεχιστούν οι περιορισμοί στις περιοχές αυτές για περισσότερο χρόνο, εν αναμονή των αποτελεσμάτων των επιδημιολογικών ερευνών που θα διεξαχθούν-

ότι δεν υπήρξαν κρούσματα στην επαρχία της Verona από την 27η Μαρτίου 1993, ή στο Lecce από τις 15 Μαρτίου 1993, κανένα κρούσμα επίσης στις επαρχίες του Bari, Brindisi, Foggia, Taranto και Reggio di Calabria- ότι οι περιορισμοί μπορούν να αρθούν στην περιοχή αυτή-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/180/ΕΟΚ τροποποιείται ως εξής:

1. Στο άρθρο 1 παράγραφοι 2 και 3, μετά από τους όρους "93/180/ΕΟΚ της 26ης Μαρτίου 1993" θα πρέπει να προστεθεί "όπως τροποποιήθηκε από την απόφαση 93/241/ΕΟΚ της 30ής Απριλίου 1993".

2. Στο άρθρο 2 παράγραφος 3, μετά από τους όρους "93/180/ΕΟΚ της 26ης Μαρτίου 1993" θα πρέπει να προστεθεί "όπως τροποποιήθηκε από την απόφαση 93/241/ΕΟΚ της 30ής Απριλίου 1993".

3. Στο άρθρο 3 παράγραφος 4, μετά από τους όρους "93/180/ΕΟΚ της 26ης Μαρτίου 1993" θα πρέπει να προστεθεί "όπως τροποποιήθηκε από την απόφαση 93/241/ΕΟΚ της 30ής Απριλίου 1993".

4. Στο άρθρο 4 παράγραφος 4, μετά από τους όρους "93/180/ΕΟΚ της 26ης Μαρτίου 1993" θα πρέπει να προστεθεί "όπως τροποποιήθηκε από την απόφαση 93/241/ΕΟΚ της 30ής Απριλίου 1993".

5. Στο άρθρο 5 παράγραφος 4, μετά από τους όρους "93/180/ΕΟΚ της 26ης Μαρτίου 1993" θα πρέπει να προστεθεί "όπως τροποποιήθηκε από την απόφαση 93/241/ΕΟΚ της 30ής Απριλίου 1993".

6. Στο άρθρο 6 παράγραφοι 3 και 4, μετά από τους όρους "93/180/ΕΟΚ της 26ης Μαρτίου 1993" θα πρέπει να προστεθεί "όπως τροποποιήθηκε από την απόφαση 93/241/ΕΟΚ της 30ής Απριλίου 1993".

7. Στο άρθρο 7 παράγραφος 3, μετά από τους όρους "93/180/ΕΟΚ της 26ης Μαρτίου 1993" θα πρέπει να προστεθεί "όπως τροποποιήθηκε από την απόφαση 93/241/ΕΟΚ της 30ής Απριλίου 1993".

8. Στο άρθρο 9 παράγραφος 3, μετά από τους όρους "93/180/ΕΟΚ της 26ης Μαρτίου 1993" θα πρέπει να προστεθεί "όπως τροποποιήθηκε από την απόφαση 93/241/ΕΟΚ της 30ής Απριλίου 1993".

9. Στο άρθρο 13, η ημερομηνία "30 Απριλίου 1993" αντικαθίσταται από την ημερομηνία "31 Μαΐου 1993".

10. Το παράρτημα αντικαθίσταται από το παράρτημα της παρούσας απόφασης.

Άρθρο 2

Τα κράτη μέλη τροποποιούν τα μέτρα που εφαρμόζουν στο εμπόριο προκειμένου να τα εναρμονίσουν με την παρούσα απόφαση και ενημερώνουν αμέσως την Επιτροπή σχετικά.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 30 Απριλίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 395 της 30. 12. 1989, σ. 13.

(4) ΕΕ αριθ. L 75 της 30. 3. 1993, σ. 21.

ΠΑΡΑΡΤΗΜΑ

1. Τμήματα της ιταλικής επικράτειας που υπόκεινται σε περιορισμούς στο εμπόριο ζωντανών ζώων μέχρι την 1η Μαΐου 1993.

Επαρχίες:

VERONA, TARANTO, BARI, BRINDISI, FOGGIA, LECCE, REGGIO DI CALABRIA.

2. Τμήματα της ιταλικής επικράτειας που υπόκεινται σε περιορισμούς στο εμπόριο ζωντανών ζώων μέχρι την 1η Μαΐου 1993.

Επαρχίες:

AVELLINO

CATANZARO

COSENZA

POTENZA

MATERA BENEVENTO

CASERTA

NAPOLI

SALERNO

3. Τμήματα της ιταλικής επικράτειας που υπόκεινται σε περιορισμούς στο εμπόριο κρέατος ζώων τα οποία προέρχονται από τις περιοχές αυτές και σφάζονται μετά την 1η Φεβρουαρίου 1993 και πριν από την 1η Μαΐου 1993 και προϊόντα παρασκευασμένα από το κρέας αυτό, καθώς και άλλα ζωικά προϊόντα που παράγονται μεταξύ των εν λόγω ημερομηνιών.

Επαρχίες:

VERONA, TARANTO, BARI, BRINDISI, FOGGIA, LECCE, REGGIO DI CALABRIA.

4. Τμήματα της ιταλικής επικράτειας που υπόκεινται σε περιορισμούς στο εμπόριο κρέατος ζώων τα οποία προέρχονται από τις περιοχές αυτές και σφάζονται μετά την 1η Φεβρουαρίου 1993 και πριν από την 31η Μαΐου 1993 και προϊόντα παρασκευασμένα από το κρέας αυτό, καθώς και άλλα ζωικά προϊόντα που παράγονται μεταξύ των εν λόγω ημερομηνιών.

Επαρχίες:

AVELLINO

CATANZARO

COSENZA

POTENZA

MATERA BENEVENTO

CASERTA

NAPOLI

SALERNO